Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: A Kuratórium elnökére, tagjaira, valamint a Közalapítvány igazgatójára vonatkozóan a közhasznú szervezetekről szóló 1997. évi CLVI. törvény 8. § (1) bekezdésében és
Paragraph Index: 381

685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelősség alól mentesül, vagy — bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának, a tagsági jogviszony alapján nyújtott, létesítő okiratnak megfelelő cél szerinti juttatás. A Közalapítvány megszűntét követő két évig nem lehet más közhasznú szervezet vezető tisztségviselője az a sze- 2000/6. szám mély, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 8.2. A Közalapítvány operatív egységei és működésük 8.2.1. A szolgáltató egységek és a programirodák működése A szolgáltató egységek A szolgáltató egységek biztosítják a Közalapítvány alapvető működéséhez, szükséges feladatok ellátását, valamint háttérszolgáltatásokkal segítik a programirodákat feladatuk elvégzésében. A szolgáltató egységek közül a Pénzügyi Egység tervezi, gazdálkodik és elszámol a Kuratórium által jóváhagyott működési költséggel, továbbá intézi a Közalapítvány keretében koordinált programok pénzügyeit. Az operatív egységek készítik elő a Közalapítvány harmadik féllel történő szerződéskötéseit, valamint biztosítják a megkötött szerződésekben foglaltak végrehajtását. A programirodák A programirodák tevékenységüket a Kuratórium által elfogadott éves munkaterv alapján végzik a Közalapítvány igazgatójának irányításával. A Tempus Iroda esetében a munkaterv az Európai Unió Bizottsága XXII. Főigazgatósága által meghatározott feladatok figyelembevételével készül el. A Tempus Iroda működését a Közalapítvány és az EU Bizottság között kötendő szerződés alapján az EU Bizottság anyagilag támogatja. A programirodák az általuk koordinált programok sikeres végrehajtása érdekében kapcsolatot kezdeményeznek és tartanak az adott programok célcsoportjaihoz tartozó hazai és európai intézményekkel, szakmai szervezetekkel, valamint együttműködnek a programokat irányító hivatalos szervekkel. 8.2.2. A Közalapítvány igazgatójának és a programok vezetőinek a feladatai A Közalapítvány igazgatójának feladatai: — A Kuratórium által meghatározott elvek alapján és keretek között irányítja a Közalapítvány operatív egységeinek működését, gondoskodik a Kuratórium által meghatározandó feladatok előkészítéséről, végrehajtásáról és ellenőrzéséről. — A Kuratórium döntései alapján a költségvetési keretek között gazdálkodik a Közalapítvány rendelkezésére álló pénzeszközökkel, e körben a Szervezeti és Működési Szabályzatban részletezettek szerint — a Kuratórium elnöke által leadott jogkörben — önálló képviseleti és együttes utalványozási jogkörrel rendelkezik. — Köteles gondoskodni a jogszabályban előírt számviteli, könyvelési rend kialakításáról, az állammal szembeni kötelezettségek teljesítéséről. A Közalapítvány igazgatója tölti be a Kuratórium titkári tisztjét. A programvezetők feladatai: A programvezetők egyúttal a programirodák vezetői is. A programvezetők az adott programok szakmai koordinációját végzik a Kuratórium által jóváhagyott munkatervek alapján. A programvezetők hivatali felettese a Közalapítvány igazgatója. A programvezető az általa irányított tevékenységekről közvetlenül a Közalapítvány igazgatójának, és az ő közvetítésével a Kuratóriumnak köteles beszámolni. A Kuratórium elnökének utasítására a programvezető az elnöknek vagy a Kuratóriumnak is köteles közvetlenül beszámolni. 8.3. Ellenőrző Bizottság A Közalapítvány gazdálkodásának, számvitelének és ügyvitelének ellenőrzésére az alapító háromtagú Ellenőrző Bizottságot hoz létre, amelynek elnökét és tagjait az alapító kéri fel. A megbízás három évre szól, a tagok ismételten is megbízhatók. A bizottsági tagság megszűnik a bizottsági tag halálával, jelölésének visszavonásával, lemondással, a határozott időtartam lejártával, valamint a Közalapítvány megszűnésével. Az Ellenőrző Bizottság tagjai: Elnök: — Fésűsné Illés Edit Tagok: — Abos Brúnó — Gabrovszky László Az Ellenőrző Bizottság az éves beszámoló és elkészített könyvvizsgálói jelentés alapján vizsgálja a Közalapítványt és a Kuratórium tevékenységét. Célvizsgálatot folytat, ha a Közalapítvány céljait veszélyeztetve látja. Szükség esetén a vizsgálatok lefolytatásához külső szakértőket is igénybe vehet. Az Ellenőrző Bizottság elnöke részére a Kuratórium elé döntésre terjesztett legfontosabb jelentéseket, előterjesztéseket meg kell küldeni. Az Ellenőrző Bizottság elnöke vagy annak képviselője a Kuratórium ülésein tanácskozási joggal részt vehet. Az Ellenőrző Bizottság a Közalapítvány működését érintő tapasztalatairól szükség szerint, de évente legalább egy alkalommal beszámol az alapítónak. Az alapító felkérése alapján az Ellenőrző Bizottság más alkalommal is tarthat vizsgálatot. Az Ellenőrző Bizottság ügyrendjét maga állapítja meg. Nem lehet az Ellenőrző Bizottság elnöke vagy tagja, illetve könyvvizsgálója az a személy, aki

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes